Document ID: 31993D0188

31993D0188
L 082/20
JURNALUL OFÍCIAL AL UNIUNII EUROPENE
DECIZIA COMISIEI
din 4 martie 1993
de modificare a Deciziei 92/486/CEE de stabilire a modalităților de cooperare între centrul comun de gestionare a datelor ANIMO și statele membre
(93/188/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea reliazării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
întrucât, având în vedere evoluția lucrărilor pentru instalarea rețelei informatizate ANIMO în statele membre, este necesar să se prevadă o dată unică de punere în funcțiune a sistemului; întrucât trebuie să se țină cont de aceasta atunci când se stabilesc modalitățile de colaborare între centrul comun de gestionare a datelor ANIMO și statele membre, astfel cum sunt prevăzute de Decizia 92/486/CEE a Comisiei (3);
întrucât se impune precizarea anumitor elemente care trebuie să figureze în contractul ce urmează să fie încheiat între centrul comun de gestionare a datelor ANIMO și statele membre;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Decizia 92/486/CEE se modifică după cum urmează:
1.
la articolul 2, prima liniuță se înlocuiește cu:
„-
intră în vigoare la 1 aprilie 1993 pentru o durată de trei ani,”;
2.
la articolul 2 se adaugă următoarea liniuță:
„-
cuprind o clauză referitoare la actualizarea, protecția și disponibilitatea datelor, la asumarea răspunderii și la planificarea plăților.”;
3.
la articolul 4, data de 1 iulie 1993 se înlocuiește cu data de 1 aprilie 1994.
Articolul 2
Prezenta decizie se adresează statelor membre.
Adoptată la Bruxelles, 4 martie 1993.

Labels: 12
3
6